|  |  |  |
| --- | --- | --- |
|  |  | **PRIOPĆENJE ZA MEDIJE** |
|  |  |
|  | **Fina 16. put dodijelila nagrade Zlatna bilanca najboljim hrvatskim tvrtkama** |
|  |  |
| **Datum:**  28.6.2024**.**  **Kontakt:**  Služba za komunikacije i marketing  01 6128 063  01 6304 311  [pr@fina.hr](mailto:pr@fina.hr)  [fina.hr](https://www.fina.hr/)  Fina  Ulica grada Vukovara 70  10000 Zagreb | **Sveukupni pobjednik i dobitnik Zlatne bilance za najuspješnijeg poduzetnika prema kreditnom rejtingu u 2023. godini je tvrtka INGEMARK d.o.o. u djelatnosti računalnog programiranja**    U Smaragdnoj dvorani zagrebačkog hotela Esplanade, u četvrtak, 27. lipnja 2024. godine, održana je **16. svečana dodjela nagrada Zlatna bilanca**, pod visokim pokroviteljstvom Vlade Republike Hrvatske, a u organizaciji Fine i Jutarnjeg lista. Dodijeljeno je ukupno 17 nagrada: 11 Zlatnih bilanci najuspješnijim tvrtkama u pojedinim djelatnostima i 6 Zlatnih bilanci za posebne kategorije.    Finini analitičari preciznom metodologijom i izračunima te na temelju godišnjih financijskih izvještaja dolaze do podataka o najuspješnijim tvrtkama. Ove godine analizirano je 156.145 poslovnih subjekata, a u konkurenciju za Zlatnu bilancu ušlo je njih 4.612.    Nagrade se dodjeljuju prema ukupnom rangu dobivenom rangiranjem 11 financijskih pokazatelja u 5 kategorija: prema pokazateljima profitabilnosti, likvidnosti, zaduženosti, aktivnosti i ekonomičnosti. Ukupni pobjednik, najbolji među najboljima, ima najvišu ocjenu kreditnog rejtinga prema priznatim svjetskim standardima (usklađeno s Basel III smjernicama i MSFI 9 računovodstvenim standardom).    **Sveukupni pobjednik i dobitnik Zlatne bilance** za najuspješnijeg poduzetnika prema kreditnom rejtingu u 2023. godini je zagrebačka tvrtka INGEMARK d.o.o., koja je ujedno i dobitnik Zlatne bilance za najbolju tvrtku u kategoriji **Informacije i komunikacije**.  **DOBITNICI NAGRADA ZLATNA BILANCA PO DJELATNOSTIMA**   1. Poljoprivreda, šumarstvo i ribarstvo: **ŽITO d.o.o., Osijek** 2. Rudarstvo i vađenje: **KAMING d.d., Ljubešćica** 3. Prerađivačka industrija: **WIENERBERGER d.o.o., Karlovac** 4. Opskrba električnom energijom, plinom, parom i klimatizacija: **TERMOPLIN d.d., Varaždin** 5. Opskrba vodom; uklanjanje otpadnih voda, gospodarenje otpadom te djelatnosti sanacije okoliša: **GRABOV RAT d.o.o., Bol** 6. Građevinarstvo: **SPEGRA d.o.o., Split** 7. Trgovina na veliko i malo; popravak motornih vozila i motocikala: **INTERMOD d.o.o., Zadar** 8. Prijevoz i skladištenje: **LUKA DUBROVNIK d.d., Dubrovnik** 9. Pružanje smještaja te priprema i usluživanje hrane: **NEWREST DUBROVNIK d.o.o., Čilipi** 10. Informacije i komunikacije: **INGEMARK d.o.o., Zagreb** 11. Stručne, znanstvene i tehničke djelatnosti: **OIKON d.o.o., Zagreb**   **DOBITNICI NAGRADA U POSEBNIM KATEGORIJAMA**     1. Najuspješniji dugovječni poduzetnik: **LUKA DUBROVNIK d.d., Dubrovnik (Uslužne djelatnosti u vezi s vodenim prijevozom)** 2. Najuspješniji novi poduzetnik: **SINITECH INDUSTRIES d.o.o., Sisak (Proizvodnja strojeva za industriju hrane, pića i duhana)** 3. Najveći privatni poduzetnik po ukupnom prihodu: **PRVO PLINARSKO DRUŠTVO d.o.o., Vukovar (Distribucija plinovitih goriva distribucijskom mrežom)** 4. Najuspješnija banka: **ZAGREBAČKA BANKA d.d., Zagreb** 5. Najbrže rastuća tvrtka: **INFOBIP d.o.o., Vodnjan (Obrada podataka, usluge poslužitelja i djelatnosti povezane s njima)** 6. Najbolji poduzetnik prema kreditnom rejtingu: **INGEMARK d.o.o., Zagreb (Računalno programiranje)** |